Na osnovu člana 11 Zakona o Turističkim organizacijama ( „Službeni list RCG“, br. 11/04 i 46/07 i „Službeni list CG“, br. 40/11, 45/14, 42/17 i 27/19) i člana 12 Odluke o osnivanju Turističke organizacije opštine Nikšić, (Službeni list RCG- opštinski propisi“, broj 35/05), Skupština Turističke organizacije opštine Nikšić, na sjednici održanoj 30.03.2023. godine donijela je

**STATUT**

**TURISTIČKE ORGANIZACIJE OPŠTINE NIKŠIĆ**

**I OSNOVNE ODREDBE**

Član 1

Turistička organizacija opštine Nikšić ( u daljem tekstu TON ) je pravno lice sa pravima i obavezama utvrđenim zakonom i Odlukom o osnivanju TON-a, čiji su članovi Opština u svojstvu osnivača, kao i sva pravna i fizička lica u turističkoj, ugostiteljskoj i njima neposredno povezanim djelatnostima na području Opštine.

Skupština opštine kao osnivač TON-a daje saglasnost na:

1. Statut TON-a,
2. program rada i Finansijski plan TON-a,
3. statusne promjene, promjene djelatnosti i sjedišta TON,
4. razmatra, ocjenjuje i daje saglasnost na Izvještaj o radu sa finansijskim izvještajem TON,
5. vrši i druge poslove od značaja za ostvarivanje funkcije osnivača,
6. programe turističke informativno propagandne djelatnosti,
7. program rada i program razvoja TON i mjere za njihovo ostvarenje.

Odluke osnivača za organe TON-a i direktora Stručne službe su obavezujuće.

Član 2

TON stiče svojstvo pravnog lica danom upisa u Centralni turistički regstar.

Član 3

Prava i obaveze TON-a utvrđene su Zakonom o turističkim organizacijama ( u daljem tekstu Zakon ) Statutom, Odlukom o osnivanju TO NK i drugim propisima.

Član 4

Naziv organizacije je Turistička organizacija opštine Nikšić, skraćeni naziv je TON, sjedište TON-a je u Nikšiću, ul. Ivana Milutinovoća, br.10.

Djelovanje organizacije je vršenje poslova od javnog interesa u oblasti turizma, po pravilu, bez ostvarivanja neposredne dobiti.

Član 5

TON ima pečat okruglog oblika, prečnika 30 mm, sa tekstom Turistička organizacija opštine Nikšić, u krugu pečata.

Štambilj TON-a je četvrtastog oblika dimenzija 45x15 mm, a sadrži ime, adresu, prostor za evidencioni broj i datum prijema pismena. Koristi se za svakodnevno poslovanje TON-a. Svaki pečat i štambilj imaju redni broj. O načinu njihovog koriščenja, licima koja su odgovorna za njihovo čuvanje, odlučuje direktor Stručne službe TON-a.

Član 6

TON može imati LOGO. O obliku, sadržaju, načinu korišćenja i promjeni oblika znaka ( logo ) odlućuje Izvršni odbor TON-a.

Izvršni odbor TON-a raspisuje konkurs za idejno rješenje znaka ( loga ) TON-a.

Član 7

TON ima Stručnu službu koja obavlja stručne i administrativne poslove utvrđene Zakonom i Statutom i opštim aktima.

Član 8

Rad TON-a je javan. Javnost rada se ostvaruje na način propisan Statutom.

Član 9

Za područje jednog ili više mjesta na teritoriji Opštine Skupština TON-a osniva Turističko informativne biroe.

**II ZADACI LOKALNE TURISTIČKE ORGANIZACIJE**

Član 10

Zadaci lokalne turističke organizacije su:

1. unaprjeđenje i promocija izvornih vrijednosti područja opštine za koju je osnovana;
2. prikupljanje i ažuriranje podataka o turističkoj ponudi​​ opštine i njihovo objavljivanje na svojoj internet stranici;
3. učešće u realizaciji projekata za razvoj i diverzifikaciju turističke ponude;
4. stvaranje uslova za aktiviranje turističkih resursa na teritoriji opštine;
5. saradnja sa pravnim licima, fizičkim licima, udruženjima i nevladinim organizacijama koje za predmet poslovanja imaju turističku i ugostiteljsku ili njoj komplementarnu djelatnost u cilju dogovaranja, utvrđivanja i sprovođenja politike razvoja turizma i poboljšanja uslova boravka turista​​ na teritoriji opštine;
6. izrada turističko-propagandnog i drugog informativnog materijala;
7. podsticanje, koordiniranje i organizovanje kulturnih, umjetničkih, zabavnih, privrednih, sportskih i drugih manifestacija, koje doprinose obogaćivanju turističke ponude;
8. pružanje informacija gostima o raspoloživim smještajnim kapacitetima u primarnim i komplementarnim ugostiteljskim objektima, ugostiteljskim objektima za pružanje usluge pripremanja i usluživanja hrane i pića i kapacitetima privatnog smještaja,​​ kulturnim manifestacijama, događajima i drugim servisnim informacijama o turističkim uslugama na teritoriji opštine;
9. pružanje informacija o radnom vremenu zdravstvenih ustanova, banaka, pošte, trgovine i drugih informacija potrebnih za boravak turista;
10. posredovanje i pružanje pomoći prilikom rezervacije i davanje informacija o smještajnim kapacitetima ako u turističkom mjestu za koje je osnovana turistička organizacija ne postoji registrovana turistička agencija;
11. dostavljanje prijave i odjave boravka u skladu sa zakonom;
12. podsticanje aktiviranja područja opštine koja nijesu ili su nedovoljno uključena u turistički promet;
13. podsticanje i organizovanje akcija usmjerenih na zaštitu i očuvanje turističkog prostora, životne sredine i kulturnog nasljeđa;
14. realizovanje programa aktivnosti boravka studijskih grupa i novinara na teritoriji svog djelovanja;
15. vođenje evidencije u cilju kontrole izdavanja i korišćenja smještajnih jedinica u vikend stanovima, u saradnji sa organima lokalne uprave i sačinjavanje izvještaja koji najmanje dvomjesečno dostavlja Ministarstvu;
16. organizovanje turističko-informativnih biroa u turističkim mjestima, za koje ocijeni potrebu;
17. prikupljanje i obrada podataka (dnevna, nedjeljna i mjesečna) o turističkom prometu (broj turista i broj noćenja) i njegovoj strukturi na području opštine, kao i izrada mjesečnog izvještaja o turističkom prometu (broj turista i broj noćenja) za potrebe nadležnog organa za poslove statistike i Nacionalne turističke organizacije;
18. vođenje evidencije o naplati boravišne takse, izletničke, turističke takse i članskog doprinosa;
19. procjena neobuhvaćenog turističkog prometa na nivou opštine;
20. saradnja sa organima opštine u cilju donošenja i sprovođenja lokalnih mjera za poboljšanje uslova boravka turista na teritoriji opštine;
21. saradnja sa lokalnim udruženjima i nevladinim organizacijama iz oblasti turizma i ugostiteljstva i njima komplementarnim djelatnostima;
22. saradnja sa drugim lokalnim turističkim organizacijama u Crnoj Gori;
23. sprovođenje anketa i drugih istraživanja u cilju utvrđivanja ocjene kvaliteta turističkog proizvoda na teritoriji opštine;
24. izrada izvještaja i informacija za potrebe Nacionalne turističke organizacije;
25. dostavljanje godišnjeg plana za unaprjeđenje i razvoj turizma na uvid i odobrenje Nacionalnoj turističkoj organizaciji;
26. obavljanje i drugih poslova u cilju promocije turističkog proizvoda na teritoriji opštine;
27. saradnja sa istim ili sličnim organizacijama van Crne Gore.

**III ČLANOVI TON, NJIHOVA PRAVA, OBAVEZE I ODGOVORNOSTI**

Član 11

TON ima obavezne članove, može imati dobrovoljne i počasne članove.

1. OBAVEZNI ČLANOVI

Član 12

Obavezni članovi u lokalnoj turističkoj organizaciji su sva pravna i fizička lica koja na teritoriji opštine u kojoj se osniva turistička organizacija imaju svoje sjedište ili organizacioni dio i koja ostvaruju prihod obavljanjem turističkih i ugostiteljskih, kao i sa turizmom neposredno povezanim djelatnostima.

Ministarstvo će svojim propisom utvrditi koje se djelatnosti smatraju neposredno povezane sa turizmom.

Obavezno članstvo u lokalnoj turističkoj organizaciji počinje danom osnivanja turističke organizacije, odnosno danom početka obavljanja djelatnosti pravnog i fizičkog lica na teritoriji opštine na kojoj je osnovana lokalna turistička organizacija.

Član 13

Na prestanak obaveznog članstva u lokalnoj turističkoj organizaciji ne utiče privremena obustava djelatnosti, kao ni sezonsko obavljanje djelatnosti.

Obavezno članstvo u lokalnoj turističkoj organizaciji opštine prestaje prestankom rada turističke organizacije ili​​ prestankom obavljanja djelatnosti člana turističke organizacije.

Obavezni članovi lokalne turističke organizacije, odnosno njihovi predstavnici mogu birati i biti birani u organe lokalne turističke organizacije.

2. DOBROVOLJNI ČLANOVI

Član 14

Ostala pravna i fizička lica sa teritorije opštine koja nijesu članovi lokalne turističke organizacije, u skladu sa odredbom člana 23 Zakona o turističkim organizacijama, mogu biti članovi lokalne turističke organizacije na dobrovoljnoj osnovi.

O zahtjevu lica iz stava 1 ovoga člana odlučuje Skupština lokalne turističke organizacije.

Odlukom o prihvatanju u članstvo TON-a utvrđuje se visina i način plaćanja članskog doprinosa.

Dobrovoljno članstvo u TON prestaje istupanjem, neplaćanjem članarine duže od šest mjeseci ili isključenjem. Dobrovoljni član može biti isključen iz TON-a ako se ne pridržava odredbi ovog Statuta, odluka i drugih akata organa TON-a ili ako svojim radom nanosi štetu TON.

Odluku o isključenju dobrovoljnog člana donosi Skupština TON

Član 15

Članovi TON-a ( obavezni i dobrovoljni ) imaju prava i obaveze da:

1. oni ili njihovi predstavnici biraju i budu birani u organe Organizacije,
2. daju inicijative, predloge i sugestije organima TON-a koje imaju za cilj jačanje i promovisanje turizma na području opštine,
3. predlažu razmatranje pitanja iz djelokruga TON-a radi zauzimanja stavova i daju predloge za njihovo rješenje,
4. usmjeravaju i usklađuju svoje međusobne odnose i zajedničke interese radi postizanja stavova
5. predlažu učestvovanje TON-a u raznim akcijama u cilju očuvanja turističkog prostora, unapređenja turističkog okruženja i zaštite životne sredine na području Opštine,
6. putem TON ostvaruju saradnju sa organima lokalne uprave radi rješavanje problema i većih problema u ostvarivanju privrednih interesa u djelatnostima turizma i ugostiteljstva i komplementarnim im djelatnostima.
7. daju inicijative za donošenje mjera i propisa iz oblasti turizma,
8. koriste stručnu pomoć TON u pitanjima iz djelokruga rada TON,
9. predlažu izmjene i dopune Statuta i drugih opštih akata TON,
10. budu obaviješteni o radu TON i njenih organa,
11. učestvuju u radu TON prilikom organizovanja manifestacija,
12. sprovode odluke i zaključke koje donose organi TON,
13. daju podatke i izvještaje potrebne za obavljanje zadataka TON
14. predlažu mjere za razvoj turizma i u mjestima na području opštine Nikšić koja nijesu turistički razvijena;
15. pridržavaju se odredbi Statuta, odluka, zaključaka i drugih akata organa TON.

3. POČASNI ČLANOVI

Član 16

Počasni članovi TON-a mogu biti pojedinci koji su svojim izuzetnim angažovanjem dali značajan doprinos u razvoju turizma u Nikšiću.

Počasne članove TON-a predlaže Izvršni odbor a imenuje i razrješava Skupština TON-a.

**IV ORGANI ORGANIZACIJE**

Član 17

Organi TON su:

1. Skupština
2. Izvršni odbor
3. Nadzorni odbor
4. Predsjednik

Mandat organa TON raje 4 godine.

Član 18

**1. Skupština TON**

Skupština TON je najviši organ upravljanja TON.

Skupština ima 15 članova, predsjednika i 14 članova.

Skupštinu lokalne turističke organizacije čine predstavnici Nacionalne turističke organizacije, predstavnici članova lokalne turističke organizacije i predstavnici nadležnog organa lokalne samouprave, kao obavezni članovi, kao i predstavnici ostalih članova lokalne turističke organizacije koji se dobrovoljno učlane. Član Skupštine je i predstavnik NVO koja radi na razvoju i promociji turističkih potencijala opštine.

Prava članova turističke organizacije u upravljanju turističkom organizacijom utvrđuju se prema njihovom učešću u prihodima turističke organizacije i značaju za ukupni razvoj turizma.

Član 19

Skupština TON donosi:

1. Statut TON,
2. Odluku o osnivanju i upravljanju, pravilima i dužnostima, kao i načinu poslovanja turističko-informativnih biroa,
3. Odluku o izboru i razrješenju predsjednika TON, članova Izvršnog odbora i Nadzornog odbora,
4. Poslovnik o radu Skupštine TON,
5. godišnji program rada sa finansijskim planom TON,
6. godišnji program rada i finansijski plan turističko - informativnih biroa,
7. Odluku o izboru predstavnika TON u Skupštini NTO CG,
8. Odluku o visini i načinu plaćanja članskog doprinosa za dobrovoljne članove
9. Odluku o usvajanju godišnjeg izvještaja o radu i finansijskog izvještaja TON i

turističko informativnih biroa koje podnosi Izvršni odbor TON,

1. rješava i druga pitanja propisana Statutom i drugim aktima TON,
2. razmatra i zauzima stavove o najznačajnijim pitanjima koja proizilaze iz zadataka TON, predlaže mjere i preduzima aktivnosti za njihovo izvršenje,
3. Odluku o zahtjevu pravnih i fizičkih lica za učlanjenje u TON u svojstvu dobrovoljnih članova,
4. Odluku o imenovanju počasnih članova na predlog Izvršnog odbora i njihovo razrješenje.

Član 20

Članu Skupštine TON može prestati mandat i prije isteka vremena na koje je izabran:

1. opozivom od strane člana subjekta čiji je predstavnik,
2. prestankom rada člana subjekta čiji je predstavnik I na svoj zahtjev,
3. Skupština TON može predložiti članu TON da opozove svog prestavnika ako svoju dužnost ne obavlja u skladu sa zadacima TON ili je uopšte ne obavlja,
4. novoizabranom članu Skupštine TON mandat traje do isteka roka na koji je bio izabran član Skupštine kojem je prestao mandat na jedan od načina utvrđenih u stavu 1 ovog člana,
5. na lični zahtjev,
6. zbog neučestvovanja u radu Skupštine, neobavljanja dužnosti člana Skupštine TON u skladu sa zakonom i Statutom i nepostupanja u skladu sa aktima koje je donijela Skupština TON.

Na mjesto člana Skupštine kojem je prestao mandat Skupština bira novog člana na vrijeme isteka mandata na koji je izabran prethodnik.

Član 21

Izbor za Skupštinu TON pokreće Izvršni odbor TON najkasnije 30 ( trideset ) dana prije isteka mandata Skupštine TON.

Član 22

Skupština TON odlučuje na sjednicama. Redovna sjednica održava se najmanje dva puta godišnje. U određenim ( nepredviđenim ) situacijama Skupština se može održati i elektronskim putem.

Vanredna sjednica saziva se u slučaju:

1. imenovanja predsjednika TON,
2. izbora članova Izvršnog Nadzornog odbora ako se njihov broj smanji za vise od ¼,
3. na zahtjev Izvršnog i Nadzornog odbora i najmnaje 20% članova TON

Podnosilac zahtjeva za sazivanje vanredne sjednice dužan je predložiti dnevni red i pripremiti material za sjednicu.

Vanrednu sjednicu mogu sazvati : predsjednik TON, Izvršni odbor TON, Nadzorni odbor TON i 20% članova TON.

Član 23

Skupština TON ima pravo odlučivanja ako je na sjednici prisutno vise od polovine ukupnog broja članova Skupštine TON.

Skupština TON donosi odluke većinom glasova prisutnih članova Skupštine, ako za pojedina pitanja nije drugačije određeno Statutom TON.

Način sazivanja i vođenja sjednice Skupštine TON i druga pitanja vezana za održavanje sjednice Skupštine utvrđuju se Poslovnikom o radu Skupštine.

**2. Izvršni odbor TON**

Član 24

Izvršni odbor je izvršni organ TON i za svoj rad odgovara Skupštini TON.

Član 25

Izvršni odbor TON obavlja poslove propisane zakonom, Odlukom o osnivanju TON i Statutom TON.

Izvršni odbor ima predsjednika i četiri člana koje bira Skupština TON na način da obezbijedi srazmjernu zastupljenost člnova pojedinih djelatnosti u ukupnom prihodu TON.

Izvršni odbor TON:

1. sprovodi odluke i zaključke Skupštine TON,
2. predlaže Skupštini osnovne smjernice i godišnji Prtogram rada sa finansijskim planom TON,
3. podnosi Skupštini Izvještaj o radu i finansijski izvještaj TON,
4. upravlja imovinom TON u skladu sa zakonom I drugim propisima,
5. odlučuje o zahtjevu fizičkih lica za učlanjenje u TON u svojstvu dobrovoljnih članova,
6. imenuje dirktora Stručne službe i rukovodioce organizacionih jedinica na osnovu javnog konkursa,
7. donosi opšte akte koji nijesu u nadležnosti Skupštine,
8. imenuje i razrješava rukovodioca turističko-informativnog biroa na osnovu javnog konkursa,
9. utvrđuje predlog Statuta
10. utvrđuje predloge i daje mišljenja o pitanjima o kojima odlučuje Skupština TON,
11. donosi Poslovnik o radu Izvršnog odbora TON,
12. podstiče saradnju sa drugim turističkim organizacijma,
13. odlučuje o podacima koji se smstraju poslovnom tajnom TON,
14. odgovoran je za ostvarivanje javnosti rada TON,
15. obavlja i druge poslove koji su u skaldu sa propisima i drugim opštim aktima.

Član 26

Članu Izvršnog odbora TON može prestati mandate i prije isteka roka na koji je izabran:

1. razrješenjem od strane Skupštine TON,
2. na lični zahtjev

Član Izvršnog odbora može se razriješiti ako ne obavlja svoje dužnosti u skladu sa zakonom i Statutom, ne sprovodi odluke Skupštine i Izvršnog odbora TON. Na mjesto člana Izvršnog odbora kojem je prestao mandat Skupština bira novog člana na vrijeme isteka mandata na koji je izabran prethodnik.

Član 27

Izvršni odbor radi na sjednicama. Predsjednik saziva i predsjedava sjednicama Izvršnog odbora. Izvršni odbor ima pravo odlučivanja ukoliko sjednici prisustvuje više od polovine članova Izvršnog odbora. Izvršni odbor odlučuje večinom glasova prisutnih članova.

Izvršni odbor može odlučiti da se o određenom pitanju odlučuje tajnim glasanjem, u skladu sa poslovnikom

Način sazivanja i vođenje sjednice Izvršnog odbora i druga pitanja vezana za održavanje sjednice utvrđuje se Pravilnikom o radu Izvršnog odbora.

**3. Nadzorni odbor**

Član 28

Nadzorni odbor je nadzorni organ TON. Imenuje ga Skupština TON iz redova članova TON.

Nadzorni odbor ima predsjednika i dva člana. Član Nadzornog odbora ne može istovremeno biti i član Izvršnog odbora TON.

Član 29

Nadzorni odbor obavlja kontrolu:

1. vođenja poslova TON,
2. materijalnog i finansijskog poslovanja i raspolaganja sredstvima TON i njenih organizacionih djelova,
3. izvršenja i realizacije programa rada i finansijskog plana TON.

O svom radu Nadzorni odbor podnosi izvještaj Izvršnom odboru i Skupštini TON najmanje jednom godišnje.

Član 30

Sjednicu Nadzornog odbora saziva i predsjedava joj predsjednik. Nadzorni odbor odlučuje ako sjednici prisustvije i glasa večina članova. Način sazivanja i vođenja sjednica Nadzornog odbora i druga pitanja vezana za rad odbora uređuju se poslovnikom koji donosi Nadzorni odbor.

Član 31

Članu nadzornog odbora može prestati mandat i prije isteka vremena na koje je izabran:

1. opozivom od strane Skupštine TON,
2. na lični zahtjev

Član Nadzornog odbora može se opozvati ako svoju dužnost u odboru ne obavlja u skaldu sa Statutom i aktima TON. Na mjesto člana Nadzornog odbora kojem je mandat prestao na osnovu prethodnog stava Skupština TON imenuje novog člana na vrijeme do isteka mandata na koji je izabran prethodnik.

**4. Predsjednik TON**

Član 32

Dužnost predsjednika TON obavlja predsjednik opštine Nikšić ili neko drugo lice koje, na predlog predsjednika Opštine, izabere Skupština TON.

Predsjednik za svoj rad odgovara Skupštini TON.

Član 33

Predsjednik TON:

1. predstavlja TON,
2. saziva i predsjedava sjednicama Skupštine TON,
3. saziva i predsjedava konstitutivnom sjednicom Skupštine TON,
4. organizuje, koordinira i usklađuje rad TON u skaldu sa zakonom, Odlukom o osnivanju TON, Statutom i programom rada TON,
5. brine o zakonitom i pravovremenom obavljanju zadataka TON,
6. pokreće saradnju TON sa drugim Turističkim organizacijama i drugim subjektima,
7. potpisuje odluke i druge akte koje donosi Skupština TON,
8. obavlja i druge poslove utvrđene Statutom i drugim aktima Skupštine TON,
9. za svoj rad odgovara Skupštini TON.

Član 34

U slučaju odsutnosti predsjednika TON ili nesazivanja sjedice Skupštine u skladu sa ovim Statutom Skupštinu saziva i predsjedava joj član kojeg ovlasti Skupština TON.

**V PREDSTAVLJANJE I ZASTUPANJE TON**

Član 35

TON predstavlja predsjednik, a zastupa direktor Stručne službe TON. Direktor Stučne službe može dati pismenu punomoć drugom licu za zastupanje TON. Ako se opšta punomoć daje licu koje nije zaposleno u TON potrebna je saglasnost Izvršnog odbora TON.

**VI TURISTIČKO – INFORMATIVNI BIRO**

Član 36

Za područje jednog ili više turističkih mjesta na teritoriji Opštine, Skupština TON može osnovati Turističko-informativni biro.Za obavljanje ovih poslova TON može ovlastiti turistička društva u skladu sa posebnim zakonom.

Član 37

Turističko informativni biro kao organizaciona jedinica Stručne službe obavlja sljedeće poslove:

1. pruža informacije vezane za smještaj, boravak turista i sadržaj boravka,
2. u komunikaciji sa turistima pokazuje tradicionalno gostoprimstvo,
3. daje podršku i promoviše tradicionalne manifestacije,
4. daje podršku i promoviše akcije usmjerene na očuvanje životne sredine i kulturnog nasleđa u turističkom mjestu,
5. registracija i praćenje turističkog prometa na teritoriji turističkog mjesta,
6. prihvat i registracija gostiju,
7. sarađuje sa lokalnom turističkom privredom i njoj komplementarnim djelatnostima,
8. sarađuje sa drugim subjektima koji na bilo koji način učestvuju u pružanju turističkih usluga u turističkom mjestu,
9. obavlja i druge poslove u skladu sa Statutom TON.

U odluci o osnivanju biroa određuje se djelatnost i predmet njegovog poslovanja.

Član 38

Turističko informativni biro nema svojstvo pravnog lica. Prava i obaveze koje proisteknu iz poslovanja biroa su prava i obaveze TON.

Član 39

Turističko informativni biro nosi naziv „Turističko informativni biro“, a može mu se dodati i naziv turističkg mjesta. Zavisno o turističkim potrebama mjesta Turističko informativni biro može poslovati tokom cijele godine ili sezonski.

Član 40

Turističko informativni biro osniva se odlukom Skupštine TON koja sadrži:

1. naziv i sjedište biroa,
2. predmet poslovanja biroa,
3. način poslovanja ( tokom cijele godine ili sezonski )

Akt o unutrašnjoj organizaciji i sistematizaciji Turističko informativniog biroa kao organizacione jedinice Stručne službe TON donosi Izvršni odbor TON.

Izvršni odbor imenuje rukovodioca organizacione jedinice.

Član 41

Sredstva za obavljanje djelatnosti biroa obezbjeđuje TON i ona se posebno iskazuju u Programau rada i finansijskom planu TON. Biro predlaže Izvršnom odboru TON godišnji program rada sa finansijskim planom.

**VII STRUČNA SLUŽBA**

Član 42

Radi obavljanja stručnih i administrativnih poslova TON ima Stručnu službu propisanu zakonom, Odlukom o osnivanju, Statutom i drugim aktima TON. Odluku o osnivanju Strušne službe donosi Skupština TON.

Član 43

Odluku o unutrašnjoj organizaciji i sistematizaciji radnih mjesta u Stručnoj službi TON donosi Izvršni odbor na predlog direktora Stručne službe TON.

Član 44

Stručna služba samostalno obavlja sledeće poslove:

1. sprovodi zadatke utvrđene Programom rada TON,
2. obavlja stručne i administrativne poslove u vezi sa pripremom sjednica organa TON,
3. obavlja stručne i administartivne poslove u vezi sa izradom i izvršnjem akata organa TON,
4. obavlja pravne, finansijske i knjigovodstvene poslove, vodi evidenciju i statističke podatke utvrđene aktima i propisima TON,
5. izrađuje analize, informacije, izvještaje i druge materijale za potrebe organa TON,
6. daje organima TON, kao i drugim zainteresovanim subjektima, stručno mišljenje o pitanjima iz djelokruga rada TON,
7. organizuje rad turističko informativnih biroa,
8. podstiče razvoj turizma i promoviše turističke potencijala Opštine,
9. sarađuje da domaćim i inostranim informativnim organizacijama,
10. informiše posjetioce i turiste o svim turističkim lokalitetima Opštine,
11. vrši prijavu i odjavu stranaca koji nijesu smješteni u kolektivnom smještaju u skladu sa zakonom
12. obavlja i druge poslove u skladu sa Odlukom o osnivanju,
13. daje informacija gostima o znamenitostima turističkog okruženja, spomenicima kulture i sl;
14. promoviše turistički proizvod Opštine,
15. daje informacije o radnom vremenu zdravstvenih ustanova, banaka, pošte, trgovine i drugih informacija potrebnih za boravak turista;

Član 45

Na pravni status zaposlenih u Stručnoj službi, uslove za stupanje na rad i ostala pitanja u vezi radno – pravnog statusa zaposlenog primjenjuju se opšti propisi i radu.

Član 46

Stručnom službom TON rukovodi direktor TON. Direktora na osnovu javnog konkursa bira Izvršni odbor TON. Direktor se imenuje na 4 ( četiri ) godine i može biti ponovo imenovan. Direktor mora ispunjavati uslove koje propisuje Pravilnik o unutrašnjij organizaciji i sistematizaciji radnih mjesta Stručne službe TON.

Član 47

Ako se na raspisani konkurs niko ne prijavi ili niko od prijavljenih kandidata ne bude izabran, konkurs će se ponoviti.

Do imenovanja direktora na osnovu ponovljenog konkursa Izvršni odbor TON imenovaće vršioca dužnosti direktora najduže do 6 ( šest ) mjeseci.

Vršilac dužnosti ima prava i obaveze direktora.

Clan 48

Direktor Stručne službe organizuje i rukovodi radom i poslovanjem Stručne službe i u granicama utvrđenih ovlašćenja odgovoran je za poslove TON.

Direktor je za svoj rad odgovaran Izvršnom odboru i predsjedniku TON.

Direktor ne može biti član Izvršnog odbora TON.

Direktor Stručne službe:

1. sprovosi odluke Izvršnog odbora,
2. zastupa TON i preduzima sve pravne radnje u ime i za račun TON,
3. odgovoran je za namjensko korištenje sredstava TON,
4. usklađuje materijalne i druge uslove rada Stručne službe, brine se da poslovi i zadaci budu na vrijeme i kvalitetno obavljeni u skladu sa odlukama, zaključcima i programom rada TON,
5. odlučuje o zapošljavanju radnika u Stručnoj službi i raspoređivanju radnika na određena radna mjesta, te o prestanku rada u skaldu sa odlukama, zaključcima i programom rada TON,
6. odlučuje o službenom putovanju radnika TON, korišćenju sopstvenih automobila u službene svrhe i o korišćenju sredstava reprezentacije,
7. predlaže Izvršnom odboru akt o organizaciji i sistematizaciji radnih mjesta u Stručnoj službi,
8. potpisuje poslovnu dokumentaciju TON,
9. podnosi Izvršnom odboru izvještaje o svom i o radu Stručne službe, predlaže mjere za unapređenje organizacije rada,
10. odlučuje o povjeravanju pojedinih stručnih poslova trećim licima ako ocijeni da je potrebno i svrsishodno, a u cilju izvršenja zadataka organizacije,
11. obavlja i druge poslove utvrđene zakonom i aktima TON.

Član 49

Direktor Stručne službe mnođe biti razriješen i prije isteka vremena na koje je imenovan:

1. na lični zahtjev,
2. ako zbog nemarnosti i neobavljanja svoje dužnosti TON nije mogla ispuniti zadatke ili je realizacija istih otežana,
3. ako je zbog nezakonitog, nesavjesnog ili nepravilonog rada i prekoračenja ovlašćenja nastala šteta,
4. ako bez osnovanog razloga ne ispuni ili odbije da ispuni odluke organa TON ili postupa protivno tim odlukama,

Predlog za pokretanje postupka za razrješenje direktora Stručne službe mogu podnijeti Skupština i Nadzorni odbor TON.

Predlog za pokretanje postupka za razrješenje razmatra i ispituje komisija koju imenuje Izvršni odbor iz reda članova TON.

Prije donošenja odluke o razrješenju, direktoru se mora dati mogućnost da se izjasni o razlozima razrješenja.

Odluku o razrješenju direktora Stručne službe donosi Izvršni odbor glasanjem.

U slučaju razrješenja direktora Stručne službe Izvršni odbor imenovaće vršioca dužnosti direktora i raspisaće konkurs za direktora najkasnije u roku od 30 dana od dana imenovanja vršioca dužnosti.

**VIII ODGOVORNOST ZA OBAVLJANJE DUŽNOSTI U TON**

Član 50

Svaki član TON lično je odgovoran za savjesno obavljanje svojih dužnosti.

Svaki član organa TON odgovoran je za svoj rad organu koji ga je izabrao ili imenovao, a članovi Skupštine odgovorni su članu TON kojeg predstavljaju.

**IX UPRAVLJANJE TON**

Član 51

Za svaku poslovnu godinu TON utvrđuje Program rada sa finansijskim planom u skladu sa smjernicama Nacionalne turističke organizacije.

Predlog Programa rada sa finansijskim planom TON utvrđuje Izvršni odbor i podnosi ga Skupštini TON da kraja novembra tekuće godine.

TON, prije usvajanja , Predloga programa rada sa finansijskim planom, dostavlja Nacionalnoj turističkoj organizaciji na prethodnu saglasnost.

Prethodna saglasnost iz stave 3 daje se lokalnoj turističkoj organizaciji ako su akti iz stave 1 urađeni u skaldu sa smjernicama Nacionalne turističke organizacije. Ako ista na akte iz stave 1 ovog člana ne da saglasnost u roku od 30 dana od dana dostavljanja, smatraće se da je saglasnost data.

Godišnji program rada sa finansijskim planom obavezno sadrže pojedinačno utvrđene planirane zadatke i potrebna finansijska sredstva za njihovo izvršenje.

Turistička organizacija koja je osnovala turističko informativne biroe u aktima iz stava 1 posebno iskazuje njihove planirane zadatke i potrebna finansijska sredstva za realizaciju istih.

Nakon dobijene saglasnosti isti se dostavljeju nadležnom organu lokalne samouprave na davanje saglasnosti.

Član 52

Sredstva za poslovanje Biroa posebno se iskazuju u finansijskom planu i programu rada TON.

Član 53

Za ostvarenje Programa rada i finansijskog plana odgovoran je Izvršni odbor TON.

Naredbodavac za ostvarenje finansijskog plana je direktor Stručne slućbe TON.

Član 54

TON ostvaruje prihode iz sledećih izvora:

1. članskih dopriniosa u skladu sa posebnom odlukom,
2. boravišne takse u skladu sa posebnim zakonom,
3. izletničke takse u skladu sa posebnom odlukom,
4. turističke takse u skladu sa posebnom odlukom,
5. sredstava budžeta opštine po osnovu programa,
6. dobrovoljnih priloga ( donacija ),
7. kredita,
8. sredstava ostvarenih po osnovu strateških partnerstava i participacija,
9. iz drugih izvora u skladu sa zakonom, prodajom suvenira, obavljanjem izdavačke djelatnosti, online prodajom.

Pored prihoda iz stav 1 ovog člana TON može ostvarivati prihode obavljanjem izdavačke i druge djelatnosti usmjerene na ostvarivanje svojih ciljeva u skladu sa zakonom.

TON može obavljati i privrednu idrugu djelatnost ako se za obavljanje te djelatnosti upiše u Centralni registar privrednih subjekata.

Član 55

Sredstva TON vode se na jedinstvenom žiro – računu. TON može imati i devizni račun.

Član 56

Izvršni odbor TON upravlja imovinom TON. Za nabavku i otuđenje nekretnina Izvršni odbor mora zatražiti prethodnu saglasnost Skupštine TON, koja o tome odlučuje većinom glasova svih članova Skupštine TON.

**X JAVNOST RADA TON**

Član 57

Rad TON je javan. Javnost i transparentnost rada TON obezbjeđuje se u skladu sa zakonom, slobodnim pristupom informacijama i podacima, informisanjem zainteresovane javnosti neposredno, putem telefona i sl., obezbjeđivanjem uslova za dostavljanje predloga, sugestija, primjedbi, objavljivanjem informacija u sredstvima javnog informisanja ili na sajtu TON.

**XI POSLOVNA TAJNA**

Član 58

Poslovnu tajnu TON čine isprave i podaci čije bi odavanje neovlašćenoj osobi bilo protivno poslovanju TON i štetilo interesima i poslovnom ugledu TON.

Izvršni odbor svojim aktom utvrđuje koje se isprave i podaci smatraju poslovnom tajnom.

Poslovnu tajnu dužni su čuvati svi članovi i zaposleni u TON koji na bilo koji način saznaju za dokument ili podatak koji je utvrđen kao poslovna tajna.

**XII ZAŠTITA PRIRODE I ŽIVOTNE SREDINE**

Član 59

**T**ON obavlja poslove i ispunjava svoje zadatke na način koji osigurava zaštitu prirode i poboljšava kvalitet životne sredine u skladu sa propisima u Crnoj Gori. Posebnu brigu TON vodi o zaštiti i čuvanju kulturnoih dobara.

**XIII POSTUPAK IZMJENE I DOPUNE STATUTA**

Član 60

Izmjene i dopune Statuta donose se u postupku i i na način određen za donošenje Statuta.

Predlog za izmjene i dopune Statuta može podnijeti Izvršni odbor ili najmanje 1/10 članova Skupštine TON.

Predlog izmjena i dopuna Statuta dostavlja se članovima Skupštine TON radi davanja primjedbi i predloga. Primjedbe i predlozi dostavljaju se Izvršnom odboru TON u roku od 8 ( osam ) dana od dana prijema. Nakon razmatranja primjedbi i predloga Izvršni odbor utvrđuje Predlog izmjena i dopuna Statuta TON i upućuje ga Skupštini TON na usvajanje.

**XIV PRESTANAK RADA TON**

Član 61

TON prestaje sa radom na osnovu:

1. odluke osnivača o prestanku organizacije;
2. akta Ministarstva o zabrani rada organizacije, ako vrši djelatnost suprotno odredbama zakona.
3. akta Ministarstva o zabrani rada ako dvije godine uzastopno ne dobije prethodnu saglasnost Nacionalne turističke organizacije iz člana 19 stav 3 Zakona o turističkim organizacijama.

U slučaja nastupanja uslova iz tačke 1 ovog člana organizacija se briše iz Centralnog turističkog registra.

Član 62

Ovaj Statut stupa na snagu danom davanja saglasnosti od strane Skupštine opštine Nikšić, a objaviće se na oglasnoj tabli Turističke organizacije opštine Nikšić.

Br.142/23 Predsjednik Skupštine TO Nikšić, 30.03. 2023. godine Marko Kovačević

OBRAZLOŽENJE

Pravni osnov za donošenje Statuta Turističke organizacije opštine Nikšić sadržan je u članu 3 Odluke o osnovanju Turističke organizacije opštine Nikšić („Sl. list RCG –opštinski propisi, br. 35/05), članu 77 Statuta Turističke organizacije opštine Nikšić, članu 38 Statuta opštine Nikšić, („Sl. list CG – Opštinski propisi, broj 31/18) i članu 11 Zakona o turističkim organizacijama („Sl. list RCG“, br. 11/04, 46/07 i „Sl. list CG“, br. 40/11, 45/14, 42/17 i 27/19).

Razlozi za donošenje Statuta Turističke organizacije opštine Nikšić su:

Statutom Turističke organizacije opštine Nikšić izvršeno je usklađivanje Statuta sa Zakonom o izmjenama i dopunama zakona o turističkim organizacijama ( „Sl. list RCG“, br. 27/19 ).

Izmjene i dopune navedenog zakona uslovile su da se pojedina pitanja u Statutu Turističke organizacije opštine Nikšić urede na drugačiji i potpuniji način.

U dosadašnjoj primjeni Statuta pokazalo se da je neophodno izvršiti promjenu, donošenjem novog Statuta, te se pristupilo donošenju istog.

Imajući u vidu navedeno predlažem da Skupština opštine Nikšić da saglasnost na Statut.

Predsjednik Skupštine TO

Marko Kovačević,s.r.